Document ID: 32002R1324

Kommissionens forordning (EF) nr. 1324/2002
af 22. juli 2002
om ændring af forordning (EF) nr. 1163/2002 om ændring af forordning (EF) nr. 1501/95 for så vidt angår betingelserne for udbetaling af eksportrestitutioner for korn
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2), særlig artikel 13, og
ud fra følgende betragtninger:
(1) I Kommissionens forordning (EF) nr. 1163/2002(3) er der fastsat undtagelser fra Kommissionens forordning (EF) nr. 800/1999 af 15. april 1999 om fælles gennemførelsesbestemmelser for eksportrestitutioner for landbrugsprodukter(4), senest ændret ved forordning (EF) nr. 1253/2002(5), for så vidt angår udbetaling af restitutioner i tilfælde af differentierede restitutioner.
(2) I artikel 2 er det anført, at nævnte forordning gælder fra den 1. juli 2002. Da denne dato kan forvirre, bør det præciseres nærmere, fra hvornår forordningen anvendes.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 2, stk. 2, i forordning (EF) nr. 1163/2002 affattes således: "Den anvendes for udførselsangivelser, der antages fra den 1. juli 2002."
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. juli 2002.

Labels: 3
17